
Linnavara tasuta võõrandamine 

(suusarajamasin, mootorsaan ALPINA SHERPA, 

ja suusaraja pressimise masin ALPINA)
1. Asjaolud ja menetluse käik

Mittetulundusühing Äkke Suusaklubi pöördus 30.09.2008 Linnavara- ja Majandusameti poole taotlusega osutada abi suusarajamasina ostmisel, mis peaks koosnema kahest osast: mootorsaanist ja rajafreesist. Nimetatud vara on klubile vajalik kvaliteetse suusaraja tegemiseks, et parandada seeläbi oluliselt spordisaavutusi ning Narva elanike aktiivse puhkuse kvaliteeti. 

Linnavara- ja Majandusamet viis läbi lihtmenetlusega hanke, mille tulemusena osteti spordiklubile vajalikud masinad: suusarajamasin, mootorsaan ALPINA SHERPA, vin 8197, reg nr 64SF, ja suusaraja pressimise masin ALPINA, seeria nr 10956, bilansilise kogumaksumusega 544 800 krooni. Linnavara- ja Majandusamet sõlmis mittetulundusühinguga Äkke Suusaklubi 23.10.2008 ja 02.01.2009 eelnimetatud vara hoiulepingud.

Vajalik on vastu võtta otsus eelnimetatud vara tasuta võõrandamise kohta mittetulundusühingule Äkke Suusaklubi (registrikood 80229047, asukohta Kangelaste 23-17, Narva).
Küsimus oli arutusel Narva Linnavalitsuse linnavarakomisjoni istungil 18.02.2009 (protokoll nr 2). Komisjon tegi Linnavara- ja Majandusametile ülesandeks esitada Narva Linnavalitsuse istungile protokollilise otsuse vastuvõtmiseks küsimus eelnimetatud vara tasuta võõrandamise kohta mittetulundusühingule Äkke Suusaklubi.

2. Õiguslikud järeldused

Kohaliku omavalitsuse seaduse (edaspidi KOKS) § 22 lõike 1 punkti 6 kohaselt volikogu ainupädevusse kuulub linnavara valitsemine, kasutamine ja käsutamise korra kehtestamine. Narva linnas linnavara käsutamisega seotud küsimusi reguleerivad Narva Linnavolikogu 21.06.2005 määrus nr 20/57 „Linnavara eeskiri” (edaspidi Linnavara eeskiri) ja Narva Linnavolikogu 09.06.2005 määrus nr 18/55 “Linnavara võõrandamise korra” (edaspidi Kord).

Linnavara eeskirja punkti 63 kohaselt linnavara võib võõrandada tasu eest või tasuta, avalikul enampakkumisel (suulisel või kirjalikul) või eelläbirääkimistega pakkumisel. Linnavara võib võõrandada muul viisil otsustuskorras linnavolikogu otsusega.

Korra punktide 4, 4.5 kohaselt linnavara võib võõrandada, kui võõrandamine on ette nähtud seaduses või linnavolikogu õigusaktidega sätestatud korras. Vastavalt Korra punktile 16.1.3 võib linnavara tasuta võõrandada tulenevalt linna huvidest. Sama korra punkti 16.2 kohaselt võõrandatakse linnavara tasuta üksnes Linnavolikogu otsusel.

KOKS § 50 lõike 1 punkti 2 kohaselt linnapea esindab omavalitsusüksust muuhulgas vastavalt volikogu poolt antud pädevusele. Seega võib linnavolikogu volitada Narva linnapead Narva linna nimel alla kirjutama võõrandamise lepingule. 

3. Otsus

3.1. Võõrandada tasuta mittetulundusühingule Äkke Suusaklubi (registrikood 80229047, asukoht Kangelaste 23-17, Narva) Narva Linnavalitsuse Linnavara- ja Majandusameti  (registrikood 75029837, asukoht Peetri plats 3, Narva) bilansis olev linnavara – suusarajamasin, mootorsaan ALPINA SHERPA, vin 8197, reg nr 64SF, ja suusaraja pressimise masin ALPINA, seeria nr 10956, bilansilise kogumaksumusega 544 800 krooni.
3.2. Volitada linnapead Tarmo Tammiste’t allkirjastama Narva linna nimel punktis 3.1. nimetatud vara tasuta võõrandamise leping.

4. Rakendussätted
4.1. Narva Linnavalitsuse Linnavara- ja Majandusametil teha käesolev otsus teatavaks mittetulundusühingule Äkke Suusaklubi. 

4.2. Otsust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

4.3. Käesolev otsus jõustub seaduses sätestatud korras.

Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist linnavara – suusarajamasina, mootorsaani ALPINA SHERPA, VIN 8197, reg nr 64SF, ja suusaraja pressimise masina ALPINA, seeria nr 10956, tasuta võõrandamiseks vastavalt lisatud Narva Linnavolikogu otsuse eelnõule. 
2. Volitada Narva Linnavalitsuse Linnavara- ja Majandusameti direktori kt Tamara Luigas´t antud küsimust ette kandma Narva Linnavolikogu istungil.

Tarmo Tammiste 

